মধু
সাধারণভাবে বলা যায়- মধু হলো লাখ লাখ মৌমাছির অক্লান্ত শ্রম আর সেবাব্রতী জীবনের দান। মৌমাছিরা ফুলে ফুলে বিচরণ করে ফুলের রেণু ও মিষ্টি রস সংগ্রহ করে পাকস্থলীতে রাখে। তারপর সেখানে মৌমাছির মুখ নিঃসৃত লালা মিশ্রিত হয়ে রাসায়নিক জটিল বিক্রিয়ায় মধু তৈরি হয়। এরপর মুখ হতে মৌচাকের প্রকোষ্ঠে জমা করা হয়।
আফ্রিকায়িত মৌমাছি
১৯৫৬ সালে মধুর উৎপাদন বৃদ্ধির লক্ষ্যে, কিছু আফ্রিকার মৌমাছির কলোনী ব্রাজিলে নিয়ে আসা হয়, যাতে করে ব্রাজিলের স্থানীয় মৌমাছির মধ্যে সংকর প্রজনন করা যায়। কিন্তু ১৯৫৭ সালে ২৬ টা রানী মৌমাছি তার ঝাঁক নিয়ে পালিয়ে যায়। এর ফলে ১৯৮৫ সালের মধ্যে দক্ষিণ আমেরিকা থেকে উত্তর আমেরিকা পর্যন্ত এই প্রজাতি ছড়িয়ে পরে। যুক্তরাষ্ট্রের দক্ষিণ টেক্সাসে ১৯৯০ তে মৌচাক পাওয়া যায়।